Erling Mæland

Erling Dag Mæland (født 1943) er pensjonert oberst i Frelsesarmeen i Norge. Han er fra Hauge i Klepp kommune rett nord for Bryne sentrum. Han er gift med Signe Helene Mæland. Han har tidligere vært leder for flere av Frelsesarmeens menigheter både i Norge og England, blant annet Torquay korps, Templet korps, Kristiansand korps og Stavanger korps.

Erling Mæland har vært sekretær ved verdenshovedkvarteret i London, rektor ved Frelsesarmeens offisersskole i Asker, avdelingssjef for forvaltning og økonomi ved Frelsesarmeens hovedkvarter i Oslo, samt vært leder for Vestre Divisjon i Stavanger 

Fra 2005 til 2007 var han sjefssekretær (nestleder) for Frelsesarmeen Norge, Island og Færøyene.

I 2007 ble han leder for Frelsesarmeens organisasjon i Danmark – Frelsens Hær. Han ble pensjonist høsten 2010, og bosatte seg på Jæren.

 Eksterne lenker 
 Artikkel hos Frelsesarmeen.no

Kategori:Frelsesarméoffiserer
Kategori:Personer fra Time kommune
Kategori:Personer fra Klepp kommune